On hi ha la mitjana de lloguer més baixa?
La Cambra de la Propietat Urbana de Barcelona indica que la mitjana de preu dels 13.272 contractes de lloguer entrats a l'Incasol el tercer trimestre es va situar en 948,86 euros al mes, cosa que suposa un increment del 5,03% en relació amb el mateix període de l'any passat. La mitjana de preu per metre quadrat el tercer trimestre a la capital catalana s'ha situat en 13,61 euros el metre quadrat, el mateix preu de l'any passat. L'informe indica que aquesta estabilitat del preu per metre quadrat s'explica per l'increment de la superfície del habitatge llogats, més gran que l'any passat. La mitjana de lloguer més alta s'ha registrat a Sarrià-Sant Gervasi, amb 1.319,55 euros, el 2,14% més, i el més econòmic a Nou Barris, amb 680,88 euros, el 7,94% més. Els barris que registren els increments més grans del preu del lloguer en termes anuals són Ciutat Vella, el 8,53%, Nou Barris, el 7,94%, Sant Andreu, el 6,68% i Horta-Guinardó, el 5,31%, amb increments superiors a la mitjana de la ciutat (5,03%). Per sota de la mitjana de la ciutat se situen els barris de Les Corts, el 4,88%, Gràcia, el 4,84%, L'Eixample, el 4,2%, Sants Montjuïc, el 4,13%, i Sarrià-Sant Gervasi, el 2,14%.
Nou Barris